Suchinthana/ta-wikipedia huggingface dataset:
ரினா அக்தர்

ரினா அக்தர் (பிறப்பு 1988) ஒரு வங்காளதேச பாலியல் தொழிலாளியாக இருந்து பின்னர் மனிதாபிமானியாக மாறியவர் ஆவார். இவர்,  வேலையில்லாத டாக்கா பாலியல் தொழிலாளர்களுக்கு COVID-19 தொற்றுநோய்களின் போது ஒரு நாளைக்கு 400 பேருக்கு உணவுகளை ஏற்பாடு செய்தபோது, 2020 ஆம் ஆண்டில் பிபிசியின் 100 பெண்களில் ஒருவராக இவர் அங்கீகரிக்கப்பட்டார்.

வாழ்க்கை 
ரினா அக்தர் வங்கதேசத்தில் 1988 இல் பிறந்தார்.   இவருடைய குடும்பம் இவரை வேலைக்காரியாக வேலைக்குச் செல்ல அனுமதித்தது. இடைத்தரகர்கள் இவரை எட்டு  அல்லது பத்து வயதாக இருக்கும் போது விபச்சார விடுதிக்கு விற்றனர். அதனால், டாக்காவில் உள்ள பாலியல் தொழிலாளர்கள் மத்தியில் பணிபுரிந்தார். இவர் அங்கம் வகித்த அமைப்பு துர்ஜோய் நாரி சங்கா என்று அழைக்கப்பட்டது, சிறிது காலத்திற்குப் பிறகு அவர் லைட்ஹவுஸ் அமைப்பில் சேர்ந்தார். அங்கு ஒரு டிராப்-இன் மையம் உள்ளது, அதில், பாலியல் தொழிலாளர்கள் உடல்நலம் மற்றும் சட்ட ஆலோசனை உள்ளிட்ட ஆதரவை அணுகலாம் மற்றும் தேவைப்படும்போது அவர்கள் பிறப்பு மற்றும் இறுதிச் சடங்குகளுக்கு உதவி பெறலாம் என்று தெரிவிக்கப்பட்டுள்ளது. 

டாக்காவின் பாலியல் தொழிலாளர்கள் பட்டினியால் வாடிய கோவிட் - 19 தொற்றுநோய்களின் போது இவரது பணி விலைமதிப்பற்றதாக மாறியது.  தொற்று பயம் காரணமாக பாலியல் தொழிலாளர்கள் தங்கள் வாடிக்கையாளர்களை இழந்துள்ளனர். சிலரிடம் சில சேமிப்புகள் இருந்தன, ஆனால் பலரிடம் எதுவும் இல்லை. மேலும்,  விபச்சார விடுதிகள்  மூடப்பட்டதால், அவர்களது தொழிலாளர்கள் பலர் தெருவில் விற்க முயன்றனர், இது அதிக போட்டியை உருவாக்கியது. மேலும், சம்பந்தப்பட்டவர்களுக்கு உடல்நல அபாயங்களை அதிகரித்தது. கட்டுப்பாடுகள் காரணமாக எச்.ஐ.வி/எய்ட்ஸிற்கான வழக்கமான சுகாதாரப் பரிசோதனைகள் கிடைக்கவில்லை. தேசிய கட்டுப்பாடுகளுக்கு சமூக விலகல் தேவைப்பட்டது.  பாலியல் தொழிலாளர்களுக்கு உணவு அல்லது உதவி கிடைக்கவில்லை. மற்றவர்கள் மற்றும் தன்னார்வ தொண்டு நிறுவனங்களின் உதவியுடன் இவர் இந்த பெண்களுக்கு ஒரு நாளைக்கு 400 பேர் என்ற கணக்கில் அவர்களுக்கான உணவுகளை ஏற்பாடு செய்திருக்கிறார். 

வயதான பாலியல் தொழிலாளர்களுக்கு தையல் வகுப்புகளை ஏற்பாடு செய்ய அக்தர் முயன்றார், இதனால் அவர்கள் உதவிக்காக பிச்சை எடுப்பதற்கு மாற்றாக கூலி வேலை கிடைக்கும் என்று நினைத்தார். 

2020 ஆம் ஆண்டில், சிறந்த சாதனைக்காக பிபிசியால் அங்கீகரிக்கப்பட்ட 100 பெண்களில் ஒருவராகவும், இரண்டு வங்காளதேசப் பெண்களில் ஒருவராகவும் இருந்தார். மற்றொரு பங்களாதேஷ் பெண் ஆசிரியை ரீமா சுல்தானா ரிமு, இவர் ரோஹிங்கியா அகதிகளுக்கு கற்பித்தவர் ஆவார்.

குறிப்புகள் 

1988 பிறப்புகள்
வாழும் நபர்கள்
வங்காளதேசப் பெண்கள்
மசூமா ரணல்வி

மசூமா ரணல்வி இந்தியாவில் பெண் பிறப்புறுப்பு சிதைவை (FGM) முடிவுக்கு கொண்டுவருவதற்காக போராடி வரும் ஒரு சமூக ஆர்வலர் ஆவார்.

ரணல்வி, மேற்கு இந்தியாவில் உள்ள தாவூதி போஹ்ரா என்ற ஷியா முஸ்லிம் சமூகத்தின் பெண்களுக்கு பெண் பிறப்புறுப்பு சிதைவிலிருந்து தப்பிக்க அல்லது குணமடைய உதவுவதற்காக அர்ப்பணிக்கப்பட்ட வீ ஸ்பீக் அவுட், என்ற அமைப்பின் நிறுவனர் ஆவார். பெண் பிறப்புறுப்பு சிதைவுக்கு எதிராக மற்ற பெண்கள் வெளிப்படையாக விவாதிக்கவும், அரசியல் ரீதியாக போராடவும் ஒரு தளத்தை உருவாக்கி விரிவுபடுத்துவதே அவரது நோக்கமாகும். பெண்களுக்கு எதிரான வன்முறைகள், பாலியல் துன்புறுத்தல்கள் மற்றும் பாரம்பரிய விதிமுறைகளில் காணப்படும் பாலினப் பாகுபாடு ஆகிய தலைப்புகளில் விவாதிக்கவும், அவைகளை ஒரு முடிவுக்கு கொண்டுவரவும் தனது தனிப்பட்ட அனுபவத்தோடு பல்வேறு நிகழ்ச்சிகளில் பேசி வருகிறார்.

அவருடைய உண்மைக்கதை 
2015 ஆம் ஆண்டில், நாங்கள் பேசுகிறோம் என்ற இயக்கத்தைத் தொடங்கிய புதிதில் ரணல்வி தனது கதையை பின்வருமாறு ஒரு நிகழ்ச்சியில் பகிர்ந்து கொண்டார். ரணல்வி தனது ஏழு வயதில் எவ்வாறு இவரது பாட்டி இனிப்புகளைத் தருவதாக ஏமாற்றி அழைத்துச் சென்று, ஒரு பெண் செவிலியரால், தனது பிறப்புறுப்பைச் சிதைத்தார் என கூறியுள்ளார். அதன்படி அவர்களது சமூகமான, முஸ்லீம் மதத்திற்குள் உள்ள வெளிப்படையாகவே, பழமைவாதத்தையும், ஆணாதிக்கத்தையும் பின்பற்றும் ஒரு குழுவினருக்கு பெண் பிறப்புறுப்பு சிதைப்பு (எஃப்.ஜி.எம், பெண் விருத்தசேதனம் மற்றும் 'கட்னா' என்றும் அழைக்கப்படுகிறது)  என்பது  ஒரு பாரம்பரிய வழக்கமாகும்.

செயற்பாடு 
ரணல்வி நாங்கள் பேசுகிறோம் என்ற அமைப்பை நிறுவி, அதன் மூலம் சஹியோ, என்ற பெண்ணிய உரிமைக் குழுவுடன் பணிபுரிந்து  போஹ்ரா சமூகத்தில் பெண் பிறப்புறுப்பு சிதைவை நிறுத்த ஒரு இணையதள மனுவை உருவாக்கினார், அந்த மனுவில், ஒரு லட்சத்துக்கும் மேற்பட்ட பெண்கள் தங்களின் கையொப்பங்களை இவர்களின் இந்த கோரிக்கைகளுக்கு ஆதரவாக வழங்கியுள்ளனர். ரணல்வியின் பணி எஃப்ஜிஎம் செய்யப்படாமல் தடுப்பதோடு மட்டுமல்லாமல் அதில் தப்பிப்பிழைத்தவர்களின் மன ஆரோக்கியத்திலும் கவனம் செலுத்துகிறது. போரா சமூகத்தில் மட்டுமல்லாது இந்திய அளவில், எந்த ஒரு சமூகத்திலும் இத்தகைய கொடூரமாக எஃப்ஜிஎம்-ஐ முழுவதுமாக சட்டப்படி தடை செய்ய ஏதுவான உரையாடல்களை வெளிப்படையாக செய்வதும், இதை நாடு முழுவதும் நீட்டிப்பதும் இந்த அமைப்பின் நோக்கமாக உள்ளது..

மேற்கோள்கள் 

CS1 maint: url-status
இந்தியப் பெண் செயற்பாட்டாளர்கள்
வாழும் நபர்கள்
குமாரி பத்மினி

Articles with hCards
குமாரி பத்மினி,  (இறப்பு 1980), கேரளாவைப் பூர்விகமாகக் கொண்ட பத்மினி என்ற இயற்பெயருடன் பிறந்த இவர், 1960கள் மற்றும் 70 களில் தமிழ், தெலுங்கு மற்றும் மலையாளத் திரைப்பட துறையில் தீவிரமாகவும், பிரபலமாகவும் இருந்த ஒரு நடிகை ஆவார்.

வாழ்க்கை வரலாறு 
குமாரி பத்மினி பெரும்பாலும் தமிழ்த் திரைப்படங்களில் நடித்திருந்தார். தெலுங்கு மற்றும் மலையாள திரைப்படங்களிலும் பிரபலமான இவர், அதிகப்படியான தூக்க மாத்திரைகளைச் சாப்பிட்டு தற்கொலை செய்துகொண்டார்.

நடித்த திரைப்படங்கள் 
 சித்ராங்கி (1964)
 நீலவானம் (1965)
 அண்ணாவின் ஆசை (1966)
 ரகஸிய பொலிஸ் 115 (1968)
 அத்தை மகள்  (1969)
 வா ராஜா வா (1969)
 தரிசனம் (1970)
 திருமலை தென்குமரி (1970)
 கண்காட்சி (1971)
 அகத்தியர் (1972)
 தர்மம் எங்கே (1972)
 வசந்த மாளிகை (1972)
 தெய்வ குழந்தைகள் (1973)
 காரைக்கால் அம்மையார் (1973)
 காசி யாத்திரை (1973)
 நல்ல முடிவு (1973)
 ராஜராஜ சோழன் (1973)
 ராஜபார்ட் ரங்கதுரை (1973)
 பள்ளி மாஸ்டர் (1973)
 வீட்டு மாப்பிள்ளை (1973)
 தேவி ஸ்ரீ கருமாரி அம்மன் (1974)
 கடவுள் மாமா (1974)
 ரோஷக்காரி (1974)
 தாய் (1974)
 அந்தரங்கம் (1975)
 ஹோட்டல் சொர்க்கம் (1975)
 இப்பாடியும் ஒரு பெண் (1975)
 தியாக உள்ளம் (1975)
 இன்ஸ்பெக்டர் மனைவி (1976)
 அவர்கள் (1977)

மேற்கோள்கள் 

மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்கு நடிகைகள்
1980 இறப்புகள்
கற்பகா

கற்பகா, 2018 ம் ஆண்டு வெளியான தமிழ்த் திரைப்படமான பால் என்பதில் அறிமுகமான ஒரு மாற்றுப் பாலின தமிழ் நடிகையாவார். இவர், இந்திய அளவிலும், தமிழக அளவிலும்,  முதன்முதலாக மாற்றுப் பாலினத்தைச் சேர்ந்த ஒருவர் திரைப்படங்களில் பிரதான கதாபாத்திரமாக நடித்தவர் என்பது குறிப்பிடத்தக்கது.

தனிப்பட்ட வாழ்க்கை 
மேற்கு தமிழ்நாட்டின் ஈரோடு மாவட்டத்தைச் சேர்ந்த ஒரு நடுத்தர வர்க்க குடும்பத்தில் பிறந்த கற்பகா, அவரது குடும்பத்திற்கு ஒரே குழந்தையாவார். மாற்றுப்பாலினத்தவராக மாற விரும்பி தனது பதினேழாவது வயதில் வீட்டை விட்டு வெளியேறி மும்பை மாநகரத்திற்கு சென்றார். பள்ளிப்படிப்பை மட்டுமே முடித்துள்ள அவர் அங்கே ஒரு அழகு நிலையத்தில், அழகுக்கலை நிபுணராக பணியாற்றினார். கிட்டத்தட்ட ஐந்து ஆண்டுகளுக்கு பிறகு ஊருக்கு திரும்பி அவரது குடும்பத்தை சந்திக்க சென்ற இவரை, முதலாவது ஏற்றுக்கொள்ள மறுத்தது ஆனால், படிப்படியாக இவரது பாலினத் தேர்வை ஏற்றுக்கொண்டது..

பால் (திரைப்படம்) 
பாரம்பரியமாகவே, இந்திய திரைப்படங்களில் திருநங்கைகள் மோசமாகவும், நகைச்சுவையாகவுமே சித்தரிக்கப்பட்டுள்ள நிலையில், முதல்முறையாக கற்பகா,ஒரு அறிவார்ந்த நபராகவும், கதாநாயகியாகவும் இந்த படத்தில் காட்சிப்படுத்தப்பட்டுள்ளார். அவரது உண்மையான வாழ்க்கையைப் போலவே திரைப்படத்திலும், தனது காதலருக்கு அவரது பால் அடையாளத்தை வெளிப்படுத்துவதில் உள்ள சிரமத்தை அற்புதமாக நடித்துள்ளார். திருநங்கைகளை குடும்பங்கள் ஏற்றுக் கொள்ள வேண்டியதன் அவசியத்தை இந்தப் படம் வலியுறுத்துகிறது.

மேற்கோள்கள்

வெளிப்புற இணைப்புகள் 

 timesofinda.indiatimes.com, 8 July 2008, "Transgender to play lead in Tamil film"
 bharatstudent.com, "Transgender becomes a hero!!!"

தமிழ்நாட்டு நடிகைகள்
ஈரோடு மாவட்ட நபர்கள்
தமிழ் நடிகைகள்
இந்தியத் திரைப்பட நடிகைகள்
வாழும் நபர்கள்
ஆரா (நடிகை)

ஆரா (Aara) தமிழ் திரைப்படங்களில் நடித்து வரும் இளம் இந்திய நடிகை ஆவார். பைசா (2016) மற்றும் ஒரு வழி (2022) போன்ற தமிழ்த் திரைப்படங்களில் இவர் நடித்துள்ளார்.

திரைத்துறை 
தமிழ்த் திரைப்பட பத்திரிகை தொடர்பு அதிகாரி துரைப் பாண்டியின் என்பவரின் மகளே, இளம் நடிகையான ஆரா. இவர்  ஜீவா (2014) மற்றும் பூஜை (2014) ஆகிய படங்களில் துணை வேடங்களில்நடிக்க ஆரம்பித்து, பைசா (2016) என்ற  திரைப்படத்தில் பல்பொருள் அங்காடியில் பணிபுரியும் பெண் என்ற முக்கிய கதாபாத்திரத்தில் நடித்து, தனது நடிப்புக்கலையை தொடங்கியுள்ளார். அதைத் தொடர்ந்து அவர் குரு உச்சத்துல இருக்காரு (2017) என்ற படத்திலும் நடித்துள்ளார்.

2022 ம் ஆண்டில் அவர் நடித்த இரண்டு படங்கள் வெளியாகின. 2017 ம் ஆண்டின் தொடக்கத்தில் ஆரம்பிக்கப்பட்ட திரைப்படமான குழலியில் முதன்முதலில் மலையாள நடிகையான எஸ்தர் அனில் நடிப்பதாக திட்டமிடப்பட்டது. தனிப்பட்ட காரணங்களால் இவர் இப்படத்தில் நடிக்காமல் விலகியதால் நடிகை ஆரா ஒரு முக்கிய பாத்திரத்தில் நடித்தார். மற்றொன்று நடிகை கோவை சரளாவுடன் இணைந்து நடித்த ஒரு வழி என்ற திரைப்படம். .

திரைப்படவியல்

மேற்கோள்கள் 

தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
சுசா குமார்

சுசா குமார், இந்தியாவின், தமிழ்நாட்டைச் சேர்ந்த விளம்பரப்பெண் மற்றும் தமிழ்த் திரைப்படங்களில் நடித்து வரும் இளம் நடிகையாவார்.

16 செப்டம்பர் 1992 அன்று இந்தியாவின் சென்னையில் பிறந்த இவர், பள்ளிப்படிப்பை சென்னை எஸ்பிஓஏ மெட்ரிகுலேஷன் மற்றும் மேல்நிலைப் பள்ளியிலும், கல்லூரிப் பட்டப்படிப்பை  சென்னையில் உள்ள எஸ்பிஓஏ ஜூனியர் கல்லூரியிலும் படித்து முடித்தார், பின்னர் நியூயார்க்கிற்குச் சென்று அங்குள்ள நியூயார்க் திரைப்பட அகாடமியில் திரைப்படத் தயாரிப்பில் பட்டம் பெற்றுள்ளார். அங்கிருந்து வந்து விளம்பரத்துறையில் வடிவழகு செய்து வந்த இவருக்கு 2013 ம் ஆண்டில் வுண்டர்பார் ஃபிலிம்ஸ் நிறுவன தயாரிப்பில் வெளியான  எதிர் நீச்சல் (2013) படத்தில் திரைப்பட நடிகையாக முதன்முதலில் அறிமுகமானார், அந்த படத்தில்சிவகார்த்திகேயனின் முதல் காதலியாக ஒரு சிறிய வேடத்தில் நடித்துள்ளார். ஆனாலும் அந்த கதாபாத்திரத்தில் அவர் நடித்த  "நிஜமெல்லாம் மறந்து போச்சு" என்ற பாடலின் வழியே ரசிகர்கள் மற்றும் திரைத்துறையினரிடையே பரவலாக கவனத்தையும் பெற்றுள்ளார். இவர், தமிழக உச்ச நட்சத்திரங்களில் ஒருவரான நடிகர் அஜித் குமார் நடித்த இயக்குநர்  சிவாவின் வீரம் (2014) என்ற படத்திலும் ஒரு சிறிய வேடத்தில் நடித்துள்ளார்.

அடுத்தடுத்த ஆண்டுகளில் வெள்ளிகிழமை 13ஆம் தேதி மற்றும் கண்ணீர் அஞ்சலி ஆகிய இரண்டு தமிழ் திகில் படங்களில் நடித்துள்ளார், இவ்விரண்டு படங்களும் அவரது முதல் இரண்டு திரைப்படங்களை விட சிறிய செலவு திட்டத்தினை கொண்டவையாகும்.

திரைப்படவியல்

மேலும் பார்க்கவும் 
தமிழ் மொழித் திரைப்படங்களின் பட்டியல்

மேற்கோள்கள் 

Articles with hCards
1994 பிறப்புகள்
சென்னை நடிகைகள்
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
கிரிஷா குரூப்

கிரிஷா குரூப், இந்தியாவின் மஹாராஷ்டிரா மாநிலத்தின் மும்பையை பூர்விகமாக கொண்டவரும், தமிழ், தெலுங்கு மற்றும் மலையாளம் மொழிகளில் சில திரைப்படங்களில் நடித்துவரும் நடிகை ஆவார். தமிழில்  அழகு குட்டி செல்லம் (2016) மற்றும் கோலிசோடா 2  (2018) உள்ளிட்ட படங்களில் அவர் நடித்துள்ளார்.

தொழில் 
மும்பையில் குடியேறிய கேரள குடும்பத்தில் பிறந்தவரான, கிரிஷா குரூப் இவரது பள்ளிப்படிப்பை சுவாமி விவேகானந்தர் சர்வதேசப் பள்ளியில் முடித்துள்ளார். கல்லூரிப்படிப்பை, சியன் கல்லூரி, மும்பையிலும் முடித்துள்ளார். பள்ளியில் படிக்கும் போதே (11 வயதில்) ஹிந்துஸ்தானி பாடலைக் கற்றுள்ள இவர் இன்னமும் 19 ஆண்டுகளுக்கும் மேலாக பரதநாட்டியம் கற்று வருகிறார்.

டைம்ஸ் ஆஃப் இந்தியா மற்றும் க்ளீன் என் கிளியர் நடத்திய பாம்பே டைம்ஸ் புதுமுகங்கள் - என்ற பட்டத்தை கல்லூரியில் படிக்கும் போதே வென்றுள்ள கிரிஷா, வனிதா என்னும் மலையாள இதழில் (பிப்ரவரி 2011 இதழில்)  புகைப்பட ராணி என்ற பட்டத்துடன் இடம்பெற்றுள்ளார். அப்போதிருந்தே திரைப்படங்களில் பணியாற்ற ஆர்வமும் விருப்பமும் கொண்டிருந்தார்.

முதன்முதலாக மலையாளப் படங்களில் நடிக்கத்தொடங்கிய இவர், தமிழில் அந்தோணி சார்லஸின் அழகு குட்டிச் செல்லம் (2016) திரைப்படத்தில் முக்கிய கதாபாத்திரத்தில் நடித்தார். அதனைத் தொடர்ந்து அடுத்தடுத்த பட வாய்ப்புகள் வரத்தொடங்கின. அந்தோணியின் அடுத்த படமான சாலை (2017), கூட்டாளி (2018), விஜய் மில்டனின் கோலி ஆகியவற்றில் ஒரு பகுதியாக ஒப்பந்தம் செய்யப்பட்டார். சோடா 2 மற்றும் சுசீந்திரனின் தாமதமான ஏஞ்சலினா, என்ற படத்தில் முதன்மை பாத்திரத்திலும் நடித்துள்ளார்.

2022 ஆம் ஆண்டில், தமிழ், தெலுங்கு என்ற இருமொழிகளிலும் இயக்கப்பட்ட விளையாட்டினை மையமாகக் கொண்ட கிளாப் மற்றும் ஜோதி என்ற படங்களில் நடித்துள்ளார்.

திரைப்படவியல் 

 திரைப்படங்கள்

மேற்கோள்கள்

வெளி இணைப்புகள் 

 Krisha Kurup at IMDb

ParentsKrisha Kurup
Articles with hCards
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
மீனாட்சி கோவிந்தராஜன்

மீனாட்சி கோவிந்தராஜன், தென்னிந்தியாவிலுள்ள தமிழ்நாட்டின் மதுரை மாவட்டத்தைப் பூர்விகமாகக் கொண்ட  திரைப்பட நடிகையும் விளம்பரப் பெண்ணும் ஆவார், பெரும்பான்மையாக தமிழ்த் திரைப்படங்களிலும் தமிழ் தொலைக்காட்சி நிகழ்ச்சிகளிலும் நடித்து வருகிறார். கென்னடி கிளப் (2019) என்ற தமிழ்த் திரைப்படத்தில் அறிமுகமான இவர், வேலன் (2021), வீரபாண்டியபுரம் (2022)  மற்றும் கோப்ரா (2022) உள்ளிட்ட தமிழ்த் திரைப்படங்களில் நடித்துள்ளார்.

திரைப்படத்துறை 
மீனாட்சி தனது பள்ளிப்படிப்பை மதுரை, செவன்த் டே அட்வென்டிஸ்ட் மெட்ரிகுலேஷன் மேல்நிலைப்பள்ளியில் முடித்துள்ளார். அதைத்தொடர்ந்து சென்னை மகளிர் கிறிஸ்தவக் கல்லூரியில் காட்சி தகவல்தொடர்புகள் படிப்பில் இளங்கலைப் பட்டமும் பெற்றுள்ளார்.

விஜய் டிவியில் ஒளிபரப்பான தமிழ் தொலைக்காட்சி தொடரான சரவணன் மீனாட்சி சீசன் 3 மூலம் நடிகையாக அறிமுகமான இவர், 2019 ஆம் ஆண்டு கென்னடி கிளப் என்ற தமிழ்த் திரைப்படத்தின் மூலம் திரைப்படத்துறையிலும் கால்பதித்தார்2018ம் ஆண்டு விஜய் தொலைக்காட்சியில் ஒளிபரப்பப்பட்ட வில்லா டு வில்லேஜ் என்னும் விளையாட்டு நிகழ்ச்சியிலும் ஜீ தமிழ் தொலைக்காட்சியில் 2022 ம் ஆண்டு ஒளிபரப்பப்பட்டு ரன் பேபி ரன்  என்னும் விளையாட்டு நிகழ்ச்சியிலும் போட்டியாளராக பங்குபெற்றுள்ளார்.

மீனாட்சி, இயக்குநர் சுசீந்திரனின் கென்னடி கிளப் (2019) என்ற திரைப்படத்தின் மூலம் திரைப்பட நடிகையாக அறிமுகமானார், அங்கு அவர் பாரதிராஜா மற்றும் சசிகுமார் ஆகியோரால் சித்தரிக்கப்பட்ட கதாபாத்திரங்களால் பயிற்சியளிக்கப்பட்ட கபடி வீரராக நடித்தார். அவர் பின்னர் குடும்ப வகை திரைப்படமானவேலன் (2021) என்பதிலும் நடித்துள்ளார், இப்படத்தில் நடித்த அனுபவத்தை மறக்க முடியாதது என்றும் பேட்டிகளில் கூறியுள்ளார்.

2022 ம் ஆண்டில், இயக்குநர் சுசீந்திரனின் அதிரடி திரைப்படமானவீரபாண்டியபுரத்தில் நடிகர்  ஜெய்க்கு இணையாக மீனாட்சி நடித்துள்ளார்.

திரைப்படவியல்

திரைப்படங்கள்

தொலைக்காட்சி

மேற்கோள்கள் 

தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
சிறீதேவி அசோக்

சிறீதேவி அசோக் (Sridevi Ashok) என்பவர் தமிழ்த் தொலைக்காட்சி மற்றும் இந்தியத் திரைப்பட நடிகை ஆவார். இவர் புதுக்கோட்டையிலிருந்து சரவணன் எனும் திரைப்படத்தின் மூலம் அறிமுகமானார்.

தனிப்பட்ட வாழ்க்கை 
சிறீதேவியின்  பெற்றோர் செல்வராஜ் மற்றும் ரூபா ஆவர்.

சென்னையில் உள்ள ஏ. வி. மெய்யப்பன் பள்ளியில் பள்ளிக்கல்வியினை பயின்ற சிறீதேவி, தொலைக்காட்சி நடிகையாக மாறுவதற்கு முன்பு அண்ணா பல்கலைக்கழகத்தில் முதுகலை வணிக மேலாண்மை பட்டம் பெற்றார்.

சிறீதேவி அசோகா சிந்தலாவை மணந்தார். இந்த தம்பதியருக்கு ஒரு மகள் உள்ளார்.

தொழில் 
செல்லமடி நீ எனக்கு தொடரில் நடித்தார். பின்னர் தங்கம், கல்யாண பரிசு தொட்ர்களில் நடித்தார்.

திரைப்படவியல்

தொலைக்காட்சி

மேற்கோள்கள் 

Articles with hCards
தமிழ்த் தொலைக்காட்சி நடிகைகள்
தமிழ் நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
சென்னை நடிகைகள்
இந்தியப் பெண்கள்
வாழும் நபர்கள்
பார்வதி அருண்

பார்வதி அருண் (Parvathy Arun) என்பவர் நித்தி அருண் என்ற இவரது மேடைப் பெயரால் அறியப்படுபவர் மலையாளம், தமிழ், தெலுங்கு மற்றும் கன்னட படங்களில் பணிபுரியும் ஒரு இந்திய நடிகை ஆவார்.

தொழில் 
இவர் கேரளாவின் திருவனந்தபுரத்தில் அருண் மற்றும் மஞ்சு ஆகியோருக்கு மகனாகப் பிறந்தார். இவர் பள்ளிப்படிப்பை சாந்திநிகேதன் பள்ளியில் பயின்றார். செம்பராத்திப்பூ (2017) மூலம் இணையான பெண் கதாநாயகியாக இவர் திரைப்படத்தில் அறிமுகமானார். இவர் தனது இரண்டாவது படமான என்னாலும் சரத் படத்தில் கதாநாயகியாக நடித்தார்.(2018) கீதா (2019) மூலம் தனது கன்னட அறிமுகத்தில் மூன்று முக்கியமான பெண் கதாபாத்திரங்களில் ஒன்றாக நடித்தார். பின்னர் இவர் தெலுங்கில் அறிமுகமான மௌனமே இஷ்டம் படத்தில் கதாநாயகியாக நடித்தார். களிகூட்டுகார் மற்றும் இருப்பதியோனாம் நோட்டாண்டு ஆகிய படங்களில் முக்கிய கதாபாத்திரத்தின் மூலம் மலையாளத்திற்குத் திரும்பினார். தமிழில் வெற்றிக்கு ஜோடியாக மெமரிஸ் படத்தில் கதாநாயகியாக அறிமுகமாக உள்ளார். இவரது இன்னொரு வெளிவராத படம் கன்னட படமான லங்காசுரா.

திரைப்படவியல்

மேற்கோள்கள் 

 
 

Articles with hCards
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
தீபா சாரி

தீபா சாரி (Deepa Chari) என்பவர் இந்திய நடிகை மற்றும் நீச்சலுடை வடிவழகர் கோலிவுட்டில் பணிபுரியும் நடிகை ஆவார்.

பின்னணி 
சாரி இந்தியாவின் மும்பையில் பிறந்தார். இவர் சிறு வயதிலேயே வடிவழகர் தொழில் செய்யத் தொடங்கினார். மும்பையில் மிகவும் விரும்பப்படும் பிகினி வடிவழகர்களில் ஒருவரானார்.

தொழில் 
வணிக முத்திரை அங்கீகரிப்பது முதல் பிகினி அணிந்த நாட்காட்டி வடிவழகர் என எண்ணற்ற வடிவழகி பணிகளைச் சாரி பெற்றுள்ளார். சாரி மனிஷ் மல்ஹோத்ரா, விக்ரம் பட்னிஸ், ஹேமந்த் திரிவேதி மற்றும் கிருஷ்ணா மேத்தா போன்ற வடிவமைப்பாளர்களுடன் பல்வேறு கண்காட்சி நிகழ்ச்சிகளையும் நிகழ்த்தியுள்ளார்.

சாரி, பல்வேறு தரவரிசையில் முதலிடம் வகிக்கும் இசைத் தொகுப்புகளிலும் தோன்றினார். புகழ்பெற்ற இயக்குநர்கள் மற்றும் புகழ்பெற்ற தயாரிப்பு நிறுவனங்களுடன் பணியாற்றினார். வினய் சப்ரு மற்றும் ராதிகா ராவ் இயக்கிய மறுதயாரிப்பான "காந்த லகா" மற்றும் அனுபவ சின்ஹா தயாரிப்பில் "சயான் தில் மே ஆனா ரே" ஆகியவை இவரது மிகவும் பிரபலமான படைப்புகளில் சில.

தற்போதைய இந்தியப் பொழுதுபோக்கு காட்சியில் மிகவும் திறமையான நடனக் கலைஞர்களில் சாரியும் ஒருவர். மேலும் அனுபவ் சின்ஹாவின் கபூதர் என்ற இந்தி படத்திலும் சாரி, நடித்துள்ளார். கபூதர் திரைப்படம் ஆசிய மற்றும் அரபு திரைப்பட 10வது ஓசியன்ஸ்-சினிஃபன் விழாவில் திரையிடப்பட்டு பார்வையாளர்களால் மிகவும் பாராட்டப்பட்டது. சாரி 2009ஆம் ஆண்டு பாலம் திரைப்படத்தில் முன்னணி பாத்திரத்தில் நடித்தார். திரைக்கு வரவிருக்கும் திரைப்படமான KA-99-B-333 இல் முக்கிய பாத்திரத்தில் நடித்துள்ளார்.

தொழில் சாதனைகள் 

 வெற்றி, கிளாட்ராகா வடிவழகிப் போட்டி 2004.
 ”சிறந்த உடலமைப்பு”. வெற்றியாளர், உலகப் போட்டியின் சிறந்த வடிவழகி 2003-2004.
 துருக்கியில் நடைபெற்ற "உலகின் சிறந்த புன்னகை" வெற்றி.
 வெற்றியாளர், மிஸ் டூரிசம் ஆஃப் வேர்ல்ட் 2004-2005.
 2004-2005 "ஆண்டின் சிறந்த புன்னகை" வெற்றி, மலேசியா

திரைப்படவியல் 
இந்த படத்தொகுப்பு தீபா சாரியின் அதிகாரப்பூர்வ இணையதளத்தை அடிப்படையாகக் கொண்டது.

மேற்கோள்கள்

வெளி இணைப்புகள் 

 தீபா சாரியின் அதிகாரப்பூர்வ இணையதளம்

தமிழ்த் திரைப்பட நடிகைகள்
வாழும் நபர்கள்
அர்ச்சனா

அர்ச்சனா (Archana) என்பவர் கன்னடம், தெலுங்கு, தமிழ் மற்றும் இந்தி படங்களில் பணியாற்றிய இந்திய நடிகை ஆவார். ஈ ஹ்ருதய நினககி (1996), ஏ (1998), பூல் அவுர் ஆக் (1999) மற்றும் யஜமானா (2000) போன்ற திரைப்படங்களில் இவர் நடித்ததற்காக அறியப்பட்டவர்.

தொழில் 
அர்ச்சனா மராத்தி பேசும் குடும்பத்தில் பிறந்தவர். 1996ஆம் ஆண்டு கன்னடத் திரைப்படமான ஆதித்யாவில் சிவ ராஜ்குமாருக்கு ஜோடியாக அறிமுகமானார். இவர் 1999-ல் பூல் அவுர் ஆக் உட்பட பல திரைப்படங்களில் நடித்தார். இதில் இவர் மிதுன் சக்ரவர்த்தியுடன் ஜோடியாக நடித்தார். நடிகையாக அர்ச்சனா 40க்கும் மேற்பட்ட படங்களில் நடித்துள்ளார்.

தேர்ந்தெடுக்கப்பட்ட திரைப்படவியல் 
அர்ச்சனாவின் திரைப்படங்கள்:

மேற்கோள்கள் 

Articles with hCards
வாழும் நபர்கள்
கர்நாடக நபர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
இந்தித் திரைப்பட நடிகைகள்
கன்னடத் திரைப்பட நடிகைகள்
லாரா ஹியூஸ் (செயல்பாட்டாளர்)

லாரா ஹியூஸ் லுண்டே ( Laura Hughes Lunde ) (1886-1966) கனடவைச் சேர்ந்த பெண்ணியவாதியும், சோசலிசவாதியும், அமைதிவாதியுமாவார். முதலாம் உலகப் போரின் போது (1914-18) டொராண்டோவில் ஒரு வெளிப்படையான அமைதிவாதியாக இருந்தார். போரின் முடிவில் திருமணம் செய்து கொண்டு சிகாகோவிற்கு குடிபெயர்ந்தார். அங்கு தனது வாழ்நாள் முழுவதும் பல குடிமை காரணங்களில் தீவிரமாக இருந்தார். குறிப்பாக பெண்களின் உரிமைகளுக்காகவும் கல்வி மேம்பாட்டிற்காகவும் போராடினார்.

குடும்பம் 
லாரா ஹியூஸ் 1886 இல் கனடாவின் தொராண்டோவில் நன்கு அறியப்பட்ட கல்வியாளர்கள் மற்றும் சீர்திருத்தவாதிகளான ஜேம்ஸ் லாஃப்லின் ஹியூஸ் மற்றும் அடாலின் மரியன் ஹியூஸ் ஆகியோருக்கு மகளாகப் பிறந்தார்.   இவரது தந்தை தொராண்டோவில் உள்ள பள்ளிகளின் தலைமை ஆய்வாளராக இருந்தார். தாயார் தொராண்டோவின் முதல் மழலையர் பள்ளி ஆசிரியராக இருந்தார். ஜேம்ஸ் ஹியூஸ் நிதான இயக்கத்தை ஆதரித்தார், பள்ளிகளில் உடல் ரீதியான தண்டனையை எதிர்த்தார். மேலும், சுகாதாரத்தில் வலுவான நம்பிக்கை கொண்டிருந்தார். அவர் பிரித்தானிய சாம்ராஜ்யத்தை ஆர்வத்துடன் ஆதரித்தார். மேலும் கனேடிய பொதுப் பள்ளிகளில் கேடட் இயக்கத்தைத் தொடங்கினார். இவரது மாமா சர் சாம் ஹியூஸ், முதலாம் உலகப் போரின் போது மிலிஷியாவின் அமைச்சராக இருந்தார்.

ஒரு இளம் பெண்ணாக லாரா ஹியூஸ் ஒரு ஆலையில் பணிபுரிந்தார். அங்கு தான் கண்டறிந்த தவறான வேலை நிலைமைகளை விவரிக்கும் ஒரு கட்டுரையை வெளியிட்டார். தனது அனுபவத்தின் அடிப்படையில், தொழிலாளர் சட்டங்களில் சீர்திருத்தங்களுக்கு பிரச்சாரம் செய்தார். மேலும், கனேடிய தொழிலாளர் கட்சியை இணைந்து நிறுவினார்.

முதலாம் உலகப் போர் 

முதலாம் உலகப் போரின் போது லாரா ஹியூஸ் அமைதிவாத இயக்கத்தில் தீவிரமாக இருந்தார். இவரது மாமா சர் சாம் ஹியூஸ் "அமைதிப் பணியில் தனது ஆர்வத்தை விட்டுவிட்டால், தனது புல்வெளி நிலத்தின் பாதி பகுதியை இவருக்கு வழங்குவதாக" கூறியாதை இவர் மறுத்தார். 1915 இல் ஹேக்கில் நடந்த பெண்கள் அமைதி மாநாட்டில் கலந்து கொண்டார். இந்தக் கூட்டத்தில் அமெரிக்க ஜேன் ஆடம்ஸ் தலைமையில் நிரந்தர அமைதிக்கான சர்வதேச மகளிர் குழு நிறுவப்பட்டது. பல கனேடியப் பெண்கள் கலந்துகொள்ள மறுத்துவிட்டனர். சமாதானத்தின் மீதான அவர்களின் பற்றுதலை விட பேரரசின் மீதான அவர்களின் விசுவாசம் வலுவானது என்பதைக் கண்டறிந்தனர். சமாதான மாநாட்டில் கலந்து கொண்ட பெண்கள் "ஜெர்மன் சதிகாரர்களின் செல்வாக்கின் கீழ் விழுந்தனர்"
என பத்திரிகைகள் குற்றம் சாட்டின.

ஐரோப்பாவிலிருந்து திரும்பிய பிறகு, ஹியூஸ் மற்றும் பிற பெண்ணியவாதிகள் தொராண்டோ வாக்குரிமை சங்கம் மற்றும் மகளிர் சமூக ஜனநாயக அமைப்பு ஆகியவற்றுடன் இணைந்து கனடிய பெண்கள் அமைதிக் கட்சியை நிறுவினர்.  கட்சியின் இணை நிறுவனர்களாக எல்சி சார்ல்டன் மற்றும் ஆலிஸ் அமெலியா சௌன் ஆகியோர் இருந்தனர். கட்சிஅமைதி மற்றும் சுதந்திரத்திற்கான மகளிர் சர்வதேச அமைப்புடன் இணைக்கப்பட்டது.ஹியூஸ் அந்த அமைப்பின் கனடிய கிளையின் அமைப்பாளராக இருந்தார்.  அக்டோபர் 1916 இன் பிற்பகுதியில், பிரித்தானிய கொலம்பியாவைத் தவிர கனடாவின் ஒவ்வொரு மாகாணத்திலும் அமைப்பின் கனடியக் கிளை செயலில் இருந்தது. மற்ற சமாதான பெண்களைப் போலல்லாமல், இவர் தாய்வழி பெண்ணிய வாதங்களைப் பயன்படுத்துவதைத் தவிர்த்தார்.

Publications

 Reports, pamphlets, memos, correspondence, and newsletters that pertain to the Citizens of Greater Chicago, the National Civic Review, the Illinois Conference on Legislation and the Committee for Modern Courts in Illinois.

மேற்கோள்கள்

ஆதாரங்கள்

1966 இறப்புகள்
1886 பிறப்புகள்
பெண்ணியவாதிகள்
ரீத்து மேனன்

Articles with hCards
ரீத்து மேனன் (Ritu Menon) என்பவர் இந்தியப் பெண்ணியவாதி, எழுத்தாளர் மற்றும் வெளியீட்டாளர் ஆவார்.

தொழில் 
1984ஆம் ஆண்டில், மேனன் தனது நீண்டகால ஒத்துழைப்பாரான ஊர்வசி புட்டாலியாவுடன் இணைந்து காளி பார் வுமன் என்ற இந்தியாவின் முதல் பிரத்தியேகமான பெண்ணிய பதிப்பகத்தை நிறுவினார். 2003ஆம் ஆண்டில், மேனனுக்கும் புட்டாலியாவுக்கும் இடையேயான தனிப்பட்ட கருத்து வேறுபாடுகளால் வணிக ரீதியாக நம்பகத்தன்மை இல்லாததால் காளி பார் வுமன் பதிப்பகம் மூடப்பட்டது. இதன்பிறகு, மேனன் சுதந்திரமாகப் பெண்கள் அன்லிமிடெட் என்ற மற்றொரு பெண்ணிய பதிப்பகத்தை நிறுவினார்.

மேனன் செய்தித்தாள் கட்டுரைகள் மற்றும் திறந்த தொகுப்புகளைச் செய்தித்தாள்களில் எழுதியுள்ளார். இவரது கருத்துக்கள் பெண்களுக்கு எதிரான வன்முறை, பெண்கள் மீதான மதம் மற்றும் சமூகம்  பாலினப் பாகுபாடு ஆகியவை குறித்த வலுவான பெண்ணிய மற்றும் இடதுசாரி கண்ணோட்டத்தில் உள்ளது.

ஜூம் அழைப்பின் மூலம், இவர் அட்ரஸ் புக்: கோவிட் காலத்தில் ஒரு பப்ளிஷிங் மெமோயர் பற்றிப் பேசினார். இது தொற்றுநோய்களின் போது ஒரு புத்தகத்தை வெளியிடுவதற்கான வெளிப்படையான திட்டம் இல்லாமல் இவர் எழுதியது. "நான் என்ன செய்கிறேன் என்பதை நினைவில் வைத்துக் கொள்வது, சிந்திப்பது, படிப்பது மற்றும் கவலைப்படுவது போன்ற ஒரு வடிவமாக இது மாறியது" என்று மேனன் கூறுகிறார் (13 சூலை 2021).

வெளியீடுகள் 

 தி அன்ஃபினிஷ்டு பிசினஸ், அவுட்லுக், மே 2001 
 முஸ்லீம் பெண்களின் சிஏஏ எதிர்ப்புப் போராட்டங்கள், நீங்கள் எங்கு, எப்படி, ஏன், இந்தியன் எக்ஸ்பிரஸ், பிப்ரவரி 2020 
 எல்லைகள் மற்றும் எல்லைகள்: இந்தியாவின் பிரிவினையில் பெண்கள் 
 சமத்துவமற்ற குடிமக்கள்: இந்தியாவில் முஸ்லீம் பெண்களின் ஆய்வு 
 மதுரா முதல் மனோரமா வரை: இந்தியாவில் பெண்களுக்கு எதிரான வன்முறையை எதிர்ப்பது
 முகவரி புத்தகம்: கோவிட் காலத்தில் ஒரு வெளியீட்டு நினைவுக் குறிப்பு

விருது 
2000-2001-ல் மேனன் இலக்கியத்திற்கான ராஜா ராவ் விருதின் பன்னாட்டு ஆலோசனைக் குழுவில் பணியாற்றினார். 2011ஆம் ஆண்டில், மேனன் மற்றும் புட்டாலியா ஆகியோருக்கு இந்திய அரசு இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருதினை வழங்கியது.

மேற்கோள்கள்

வெளி இணைப்புகள் 
 ரிது மேனனைப் பற்றி, பெண்கள் அன்லிமிடெட்
 ரிது மேனனைப் பற்றி, பெண்கள் உலகம் 

21 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
20 ஆம் நூற்றாண்டு இந்தியப் பெண் தொழிலதிபர்கள்
இந்தியப் பெண் ஊடகவியலாளர்கள்
இந்திய ஆங்கில எழுத்தாளர்கள்
இந்தியப் பதிப்பாளர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
வாழும் நபர்கள்
இந்தியப் பெண்ணிய எழுத்தாளர்கள்
பாபு கோவிந்தராஜன்

பாபு கோவிந்தராஜன் (Babu Govindarajan) என்பவர் இந்திய அரசியல்வாதியும், முன்னாள் தமிழகச் சட்டமன்ற உறுப்பினரும் ஆவார். திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழக சட்டசபைக்கான தேர்தலில் கடலூர் சட்டமன்றத் தொகுதியிலிருந்து தமிழகச் சட்டப் பேரவைக்குத் தேர்ந்தெடுக்கப்பட்டார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
7 ஆவது தமிழ்நாடு சட்டமன்ற உறுப்பினர்கள்‎
கடலூர் மாவட்ட நபர்கள்
அஞ்சலி நாயர் (1995 இல் பிறந்த நடிகை)

அஞ்சலி நாயர், இந்தியாவின், கேரள மாநிலத்தை பூர்விகமாகக் கொண்ட, தமிழ்த் திரைப்படங்களில் நடித்து வரும் ஒரு இந்திய நடிகை ஆவார்.நெடுநல்வாடை (2019) என்ற தமிழ்த் திரைப்படத்தில் அறிமுகமானதைத் தொடர்ந்து,  டாணாக்காரன்  (2022) மற்றும் எண்ணித்துணிக (2022) உள்ளிட்ட குறிப்பிடக்கூடிய தமிழ் படங்களில் நடித்துள்ளார்.

தொழில் 
அஞ்சலி, தமிழில் 2019-ம் ஆண்டு வெளியான நெடுநல்வாடை என்கிற திரைப்படம் மூலம் திரையுலகிற்கு அறிமுகமானார், இப்படத்தில் இயல்பான கிராமத்து பெண் கதாபாத்திரத்தில் நடித்து ரசிகர்களிடமும் திரைவிமர்சகர்களிடமும் நேர்மறையான பாராட்டுகளைப் பெற்றுள்ளார், தி இந்து பத்திரிகையில் ஒரு விமர்சகர் இவரின் நடிப்பை ''சிறந்த வெளிப்பாடு'' என்று பாராட்டியுள்ளார். மேலும், தி நியூ இந்தியன் எக்ஸ்பிரஸின் ஒரு விமர்சகர், "அறிமுக நடிகை அஞ்சலி நாயர் இந்தப் படத்தை தாங்கி பிடித்துள்ளார்." என்று குறிப்பிட்டார், அதே நேரத்தில் டைம்ஸ் ஆஃப் இந்தியா , "அஞ்சலியின் கண்ணியமான நடிப்பால் இப்படம் ஆதரிக்கப்பட்டுள்ளது" என்று தனது விமரிசனத்தில் குறிப்பிட்டுள்ளது.

2022 ம் ஆண்டில் , அஞ்சலி மூன்று தமிழ் படங்களில் நடித்துள்ளார்.

 நடிகர் விக்ரம் பிரபுவிற்கு இணையான கதாநாயகியாக  டாணாக்காரன் படத்தில் நடித்துள்ளார். இந்தப்படம் 2022 ஏப்ரல் 8 அன்று டிஸ்னி+ ஹாட்ஸ்டாரில் நேரடியாக வெளியிடப்பட்டது. படத்தில் அஞ்சலியின் நடிப்பு விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றுள்ளது.
 எண்ணித்துணிக - 4 ஆகத்து 2022 அன்று திரையரங்குகளில் வெளியிடப்பட்ட இந்த விறுவிறுப்பான திரைப்படத்தில் முக்கிய கதாபாத்திரத்தில் நடித்துள்ளார்.
 காலங்கள் அவள் வசந்தம் - 28 அக்டோபர் 2022 அன்று திரையரங்குகளில்  வெளியிடப்பட்ட இந்த காதல் கதையை களமாகக் கொண்ட திரைப்படத்தில் முன்னணி கதாநாயகியாக நடித்துள்ளார்.

இவருக்கு முன்னதாகவே மலையாள பின்னணியைக் கொண்ட அஞ்சலி நாயர் என்ற பெயரில் இன்னொரு நடிகையும்  இருப்பதால், இவரது பெயரை மாற்ற சொன்னதற்கு கடுமையாக எதிர்ப்பு தெரிவித்துள்ள இவர், அதற்கு மறுத்தும் விட்டது குறிப்பிடத்தக்கது.

திரைப்படவியல் 

 திரைப்படங்கள்

மேற்கோள்கள் 

Articles with hCards
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
பசாங் லாமு ஷெர்பா

பசாங் லாமு ஷெர்பா (Pasang Lhamu Sherpa) ( ஷெர்பா :,    ;  டிசம்பர் 10, 1961 –  ஏப்ரல் 22, 1993) எவரெஸ்ட் சிகரத்தில் ஏறிய முதல் நேபாள பெண்மணி ஆவார்.

மலையேறும் குடும்பத்தில் பிறந்த இவர் தனது பதின்ம வயதிலிருந்தே மலையேற்றத்தில் ஈடுபட்டார். இவர் வெற்றிகரமாக மவுண்ட் பிளாங்க், மவுண்ட் சோ ஓயு, மவுண்ட் யாலாபிக், பிசாங் ஹிமால் மற்றும் பலவற்றை ஏறினார். இவர் இதற்கு முன் மூன்று முறை எவரெஸ்ட் சிகரத்தை ஏற முயன்றார், ஆனால் ஏப்ரல் 22, 1993 அன்று தென்கிழக்கு ரிட்ஜ் பாதை வழியாக சவுத் கோல் மூலம் உச்சியை அடையும் முயற்சியில் இவர் வெற்றிபெறவில்லை.

ஏப்ரல் 22, 1993 காலை பிரகாசமாகவும் தெளிவாகவும் இருந்தது, பசாங் 8,848 மீ உயரத்தை அடையும் வரை அப்படியே இருந்தது. ஐந்து ஷெர்பாக்கள், சோனம் ஷெரிங் ஷெர்பா, லக்பா நோர்பு ஷெர்பா, பெம்பா டோர்ஜே ஷெர்பா மற்றும் தாவா தாஷி ஷெர்பா ஆகியோரைக் கொண்ட சிகரம். இதற்கிடையில், அணியின் உறுப்பினரும், ஐந்து முறை எவரெஸ்ட் சிகரத்தை எட்டிய வீரருமான சோனம் ஷெரிங் ஷெர்பா, தெற்கு உச்சியை எட்டும் போது,  கடுமையாக நோய்வாய்ப்பட்டார், பசாங் லாமு உதவி செய்ய முயற்சித்த போதிலும், அவரால் நோயிலிருந்து தப்பிக்க முடியவில்லை. பசாங், எவரெஸ்ட்  உச்சியிலிருந்து கீழே இறங்கும் போது, மலைகளில் அடிக்கடி நடப்பது போல் வானிலை திடீரென மோசமாகி, தெற்கு உச்சியில் தன் உயிரையே இழக்க நேரிட்டது.  வியதஸ் விட்கௌஸ்கஸ்  என்பவர், இவரது உடலை மலையிலிருந்து கீழே நகர்த்த உதவினார்.

இதற்கு முன்பாக, வேறு எந்த நேபாளப் பெண்ணும் சாதிக்காததைச் சாதித்ததற்காக, பசாங் லாமு, மரணத்திற்குப் பின் இவரது நாடு மற்றும் உலகெங்கிலும் உள்ள மலையேறுபவர்களால் பல்வேறு வழிகளில் கௌரவிக்கப்பட்டார். நேபாள மன்னரால் "நேபாள தாரா (நட்சத்திரம்)" அலங்கரிக்கப்பட்ட முதல் பெண்மணி என்று கௌரவிக்கப்பட்டார். நேஷனல் யூத் ஃபவுண்டேஷன் 1993-94 யூத் எக்ஸலன்ஸ் விருதை இவருக்கு வழங்கியது. அதேபோன்று, இவரது சாதனையை நினைவுகூரும் வகையில், பசாங் லாமுவின் முழு உருவச் சிலை பௌத்த, சூசேபதியில் நிறுவப்பட்டது. இவர் பெயரில் ஒரு தபால் தலை வெளியிடப்பட்டது; நேபாள அரசாங்கம் மஹாலங்கூர் மலைத்தொடரில் உள்ள ஜசாம்பா ஹிமால் (7,315 மீ) பசாங் லாமு சிகரம் என மறுபெயரிட்டது; விவசாய அமைச்சகம் கோதுமையின் சிறப்பு வகைக்கு பசாங் லாமு கோதுமை என்று பெயரிட்டது; கிழக்கு நேபாளத்தில் உள்ள ஜாப்பா மாவட்டத்தின் துலாபரியில் பசாங் லாமு நினைவு மண்டபம் நிறுவப்பட்டது; மேலும் 117 கிமீ திரிசூலி-டன்சே சாலைக்கு பசாங் லாமு நெடுஞ்சாலை என்று பெயரிடப்பட்டது.

சான்றுகள்

வெளி இணைப்புகள் 
 பசாங் லாமு ஷெர்பா
 பசங் லமு அறக்கட்டளை 
 புகைப்படத்துடன் குறுகிய சுயசரிதை
 தபால்தலை
 பசங்க: எவரெஸ்ட் நிழலில் திரைப்படம்

1993 இறப்புகள்
1961 பிறப்புகள்
2023 மகளிர் பிரீமியர் லீக்

2023 மகளிர் பிரீமியர் லீக் (2023 Women's Premier League (cricket)) (விளம்பர காரணங்களுக்காக டாட்டா குழுமம் பிரீமியர் லீக் எனவும் அழைக்கப்படுகிறது) என்பது இந்தியத் துடுப்பாட்டக் கட்டுப்பாடு வாரியத்தினால் ஒருங்கிணைக்கப்படும் மகளிருக்கான இருபது20 போட்டியின் துவக்கப் பருவம் ஆகும். ஐந்து அணிகள் பங்கேற்கும் இந்தப் போட்டி மார்ச் 4 ,2023 முதல் மார்ச் 26 வரை நடைபெறுகிறது

துவக்க விழா 
துவக்க விழா மார்ச் 4 அன்று நவி மும்பையில் உள்ள டி. ஒய். பாட்டீல் அரங்கத்தில் நடைபெற்றது, இதில் ஏபி தில்லான், கிருத்தி சனோன் மற்றும் கியாரா அத்வானி ஆகியோர் கலந்து கொண்டனர்.

போட்டி முறை 
தொடரில் பங்கேற்றுள்ள 5 அணிகளும் மற்ற அணிகளுடன் இரண்டு முறை மோத வேண்டும். இவற்றின் முடிவில் புள்ளி பட்டியலில் முதலிடத்தில் உள்ள அணி நேரடியாக இறுதி போட்டிக்கு தகுதி பெரும். இரண்டாம் மற்றும் மூன்றாம் இடம் பிடிக்கும் அணிகளுக்கு இடையே தனியாக ஒரு போட்டி நடைபெறும். அதில் வெற்றி பெரும் அணி இறுதி போட்டிக்கு முன்னேறும்.

இடங்கள் 

மும்பையில் உள்ள பிராபோர்ன் அரங்கம், நவி மும்பையில் உள்ள டி. ஒய். பாட்டீல் அரங்கத்திலும் போட்டிகள் நடைபெற்று வருகின்றன.

அணிகள்

நுழைவுச் சீட்டு 
முதல் பருவப் போட்டிகளுக்கான நுழைவுச் சீட்டுகள் பெண்களுக்கு இலவசம்.

புள்ளிகள் அட்டவணை 

பிசிசிஐ போட்டிக்கான கால அட்டவணையினை பிப்ரவரி 14, 2023 இல் வெளியிட்டது

சான்றுகள் 

மகளிர் பிரீமியர் லீக்
மோனிகா சின்னகொட்லா

இந்தியாவின் ஆந்திராவை பூர்விகமாகக் கொண்டவரும் சென்னையில் பிறந்தவருமான இவர், தமிழ் திரையுலகில் வளர்ந்து வரும் இளம் நடிகையாவார். 2014 ம் ஆண்டு வெளியான தமிழ் திரைப்படமானஜீவாவில் அறிமுகமான இவர், அதைத் தொடர்ந்து பகடி ஆட்டம்(2017), ஜிவி (2019) மற்றும் பேச்சுலர் (2021) உள்ளிட்ட திரைப்படங்களில் நடித்துள்ளார்.

திரைப்பட வாழ்க்கை 
முதன்முதலாக இயக்குநர் சுசீந்திரனால் அடையாளம் காணப்பட்டு, அவர் இயக்கியகிரிக்கெட் பற்றிய திரைப்படமான ஜீவா (2014) திரைப்படத்தில் ஸ்ரீ திவ்யாவின் சகோதரியாக துணை வேடத்தில் தனது திரையுலக தடத்தை ஆரம்பித்த மோனிகா,அதன் பின்னர் பகடி ஆட்டம் (2017) திரைப்படத்தில் முதன்மை கதாநாயகியாக நடித்துள்ளார். நெஞ்சில் துணிவிருந்தால் (2017) பட நிகழ்ச்சியை தொகுத்து வழங்கியதன் மூலம் பரவலாக எல்லாராலும் கவனிக்கப்பட்ட இவர் மீண்டும் இயக்குநர் சுசீந்திரனுடன் இணைந்து அவரது ஜீனியஸ் (2018) திரைப்படத்தில்  முக்கிய பாத்திரத்தில் தோன்றியுள்ளார்.

2019 ம் ஆண்டில், வி. ஜே. கோபிநாத் இயக்கிய ஜிவி மற்றும் சுசீந்திரனின் உதவியாளர் மகாசிவன் இயக்கிய தோழர் வெங்கடேசன், ஆகிய இரண்டு படங்களில் நடித்துள்ளார், இப்படங்களில் சிறப்பாக நடித்துள்ளதாக தமிழ் திரையுலகில் பாராட்டையும் பெற்றுள்ளார்.

திரைப்படவியல் 

 திரைப்படங்கள்

 தொலைக்காட்சி

மேற்கோள்கள் 

Articles with hCards
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
ஹீரோஷினி கோமலி

ஹிரோஷினி கோமலி, [[இந்தியாவின் தெலுங்கானா மாநிலத்தின் கம்மத்தை சேர்ந்தவரும், தெலுங்கு மற்றும் தமிழ்த் திரைப்படங்களில் நடித்துவரும் இளம் நடிகையாவார். போலிக்குரல் கலைஞரான இவர், தொலைக்காட்சி தொகுப்பாளராக தனது திரை வாழ்க்கையைத் தொடங்கியுள்ளார். மேலும் என்டிஆர்: கதைநாயகுடு (2019) மற்றும் காலங்களில் அவள் வசந்தம் (2022) போன்ற குறிப்பிடத்தகுந்த படங்களில் நடித்துள்ளார்..

திரைத்துறை வரலாறு 
மாயவித்தைக்காரரான வசந்த் ராமடுகுவுக்கும், விஜயலட்சுமி என்பவருக்கும், கம்மத்தில் 1997 ம் ஆண்டு ஏப்ரல் மாதம் பிறந்தவரான ஹீரோஷினி, இவரது பதினான்காம் வயதிலேயே டிவி9 தெலுங்கு தொலைக்காட்சிக்காக  தயாரிக்கப்பட்ட நவ்வுலதா என்ற நகைச்சுவை நிகழ்ச்சிக்கு தொலைக்காட்சி தொகுப்பாளராக   தனது திரையுலக பாதையைத் தொடங்கியுள்ளார். அவர் தனது சகோதரி தேவர்ஷினியுடன் பிரபலமான தெலுங்குத் திரைப்பட பிரபலங்களின் போலிக்குரல்களில் பல்வேறு நிகழ்ச்சிகளில் பேசி, பங்கேற்பாளர்களை இவர் வசப்படுத்தியுள்ளார்,  மேலும் இவ்விருவரும் தெலுங்கு பொழுதுபோக்கு துறையில் "கோமலி சகோதரிகள்" என்று பரவலாக அறியப்பட்டுள்ளனர். ஹீரோஷினி தனது பள்ளிக் கல்வியை தனது சொந்த ஊரான கம்மத்தில் முடித்துள்ளார். மேலும்  தெலங்கானாவின் கம்மத்தில் உள்ள செயின்ட் மேரிஸ் கல்லூரியில் பத்திரிகை மற்றும் மக்கள் தொடர்பு பிரிவில் இளங்கலை பட்டமும் பெற்றுள்ளார்.

முறையாக நடிப்பதைப் பற்றியும் நடிப்புத்துறையை பற்றியும் தெரிந்து கொள்ள சத்யநாத்தின் கலைக்கூடத்தில் இணைந்த ஹீரோஷினி, வசனங்கள் மற்றும் ஒலிச் சேர்க்கை போன்றவற்றின் நுணுக்கங்களையும் . நிகழ்பதிவி கோணங்கள் மற்றும் நிகழ்பதிவி முன்நின்று எவ்வாறு உணர்ச்சிகளைக் காட்டுவது என்பது பற்றி கற்றுக்கொண்ட இவர், குணால் கிர் என்ற உடற்கலை நிபுணரின் ஸ்டீல் ஜிம்மில் சேர்ந்து உடலமைப்பையும் மெருகேற்றியுள்ளார். தொலைக்காட்சி நிகழ்ச்சிகள், போலிக்குரல் நிகழ்ச்சிகள் போன்றவைகளில் இருந்து மூன்று ஆண்டுகள் வரை விடுப்பு எடுத்து இதற்காக தயார்படுத்தியதாகவும் கூறியுள்ளார். ஹீரோஷினி முதன்முதலாக, அ ஆ (2016) என்ற தெலுங்குத் திரைப்படத்தில் முக்கிய கதாபாத்திரத்தின் சகோதரியாக ஒரு சிறிய வேடத்தில் நடித்துள்ளார். சங்கராபரணம் (2015) என்ற படத்தின் இசை வெளியீட்டு விழாவில் தொகுப்பாளராக இவரின் திறமையைக் கண்ட இயக்குநர் திரிவிக்ரம் ஸ்ரீனிவாஸ்  இப்படத்தில் இவருக்கு அந்த கதாபாத்திரத்தைக் கொடுத்துள்ளார். 2019 ம் ஆண்டில், தெலுங்கு திரையுலகில் பிரபலமான என். டி. ராமராவ் ன் வாழ்க்கை வரலாற்றுப் படங்களான, க்ரிஷ் ஜகர்லமுடியின் என்.டி.ஆர்:மகாநாயக்குடு மற்றும் என்.டி.ஆர்:கத்தநாயக்குடு இரண்டிலுமே இவர்,   என். டி. ராமராவின் மகளான கண்டமனேனி உமா மகேஸ்வரியாக நடித்துள்ளது குறிப்பிடத்தக்கது.

ஹீரோஷினி கதாநாயகியாக முதன்முதலில், புதுமுகம் ரோஷனுடன் தமிழ்த் திரைப்படமான உற்றான் (2020) என்ற அதிரடித் திரைப்படத்தில் நடித்துள்ளார், அதற்கு முன்பதாக காதல் நகைச்சுவையான காலங்களில் அவள் வசந்தம் (2022) என்ற படத்திலும் ஒரு முக்கிய வேடத்தை ஏற்று நடித்துள்ளார்.

திரைப்படவியல்

மேற்கோள்கள் 

Articles with hCards
1997 பிறப்புகள்
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
சூசன் ஜார்ஜ்

சூசன் ஜார்ஜ், இந்தியாவின், கேரள மாநிலத்தைச் சேர்ந்த தமிழ் நடிகையாவார், 2007 ம் ஆண்டு முதல் பல்வேறு தமிழ்த் திரைப்படங்கள் மற்றும் தொலைக்காட்சி தொடர்களில் நடித்து வரும் இவர், மைனா திரைப்படத்தின் மூலம் வெகுஜன மக்களால் பரவலாக அறியப்பட்டு "மைனா சூசன்" என்று அழைக்கப்படுகிறார்.

தொழில்

தொலைக்காட்சி 
ஜெயா தொலைக்காட்சியில் வி.ஜே.யாக காலை மலர் நிகழ்ச்சிக்காக தொகுத்து வழங்கிய தகவல் டாட் காம் என்ற நிகழ்ச்சியே சூசனது முதல் திரை நிகழ்ச்சியாகும். இவரது முதலாவது தொலைக்காட்சித் தொடர் காக்கி என்பதாகும், தென்றல் தொலைக்காட்சித் தொடரில் ஆட்டோ ஓட்டுநர் கதாபாத்திரம் முதல்ஆபீஸ் தொலைக்காட்சித் தொடரில் ஐடி திட்ட மேலாளர் வரை வரையிலான பல்வேறு கதாபாத்திரங்களில் நடித்துள்ள இவர், ஸ்டார் விஜய்யின் சமையல் யதார்த்த நிகழ்ச்சியான கிச்சன் சூப்பர்ஸ்டாரில் நான்காவது இடத்தைப் பிடித்துள்ளார். 60 நொடி, நீங்கள் தயாரா? என்ற நிகழ்ச்சியிலும் பங்குகொண்டு அதன் இறுதிப் போட்டியாளராகவும் இருந்துள்ளார்,

குறிப்பிடத்தக்க கதாபாத்திரங்கள்

திரைப்படங்கள்

தொலைக்காட்சி

மேற்கோள்கள் 

Articles with hCards
தமிழ்த் திரைப்பட நடிகைகள்
தமிழ்த் தொலைக்காட்சி நடிகைகள்
தமிழ் நடிகைகள்
1987 பிறப்புகள்
இந்திய தொலைக்காட்சி நடிகைகள்
வாழும் நபர்கள்
பாவனா கவுடா

பாவனா கவுடா (பிறப்பு 2 ஜூன் 1991), இந்தியாவின் கர்நாடக மாநிலத்தின் மாண்டியாவைச் சேர்ந்த கன்னடம் மற்றும் தமிழ்த் திரைப்படங்களில் நடித்துவரும் ஒரு நடிகை ஆவார்.கொம்பேகலா லவ் (2013) என்ற படத்தில் அறிமுகமான இவர், டொட்டு மதிகே (2022) மற்றும் விந்தியா வெர்டிக்ட் விக்டிம் வி3 (2023) உள்ளிட்ட திரைப்படங்களில் நடித்துள்ளார்.

திரைப்பட வாழ்க்கை 
பாவனா, விமர்சன ரீதியாகப் பாராட்டப்பட்ட காதல் திரைப்படமான கொம்பேகலா லவ்  (2013) இல் உடலுறுப்பு செயலிழந்த ஒரு பெண்ணாக, வித்தியாசமான பாத்திரத்தில் அறிமுகமாகியுள்ளார். படுத்த படுக்கையில் இருக்கும் இன்னொரு ஆணைத் திருமணம் செய்வதும் இப்படத்தின் காட்சியாகும்.   அதைத்தொடர்ந்து பல்வேறு கன்னட படங்களில் முக்கிய வேடங்களில் நடித்துள்ளார், ஜாட்டா (2013) மற்றும் கன்னடிகா (2021) போன்ற படங்கள் இதில் குறிப்பிடத்தகுந்தது. இவற்றில் நடிகர்ரவிச்சந்திரனுக்கு இணையான கதாநாயகியாக நடித்துள்ளார். 2023 ம் ஆண்டில் வெளியான, விந்தியா விக்டிம் வெர்டிக்ட் V3 (2023) என்ற தமிழ்த் திரைப்படத்தில் முதன்முறையாக கதாநாயகியாக அறிமுகமாகி நடித்துள்ளார் 

2018 ஆம் ஆண்டில், பாவனா கன்னட இயக்குனரான, பாடிகர் தேவேந்திராவின் பெண்களை மையமாகக் கொண்ட திரைப்படமான ருத்ரியில்  முக்கிய பாத்திரத்தில் நடித்துள்ளார்.  இந்த திரைப்படம், பாவனாவுக்கான சிறந்த நடிகை உட்பட சர்வதேச திரைப்பட விழாக்களில் பல விருதுகளை வென்றுள்ளது. இத்திரைப்படம் 2023 ம் ஆண்டில் திரையரங்குகளில் வெளியாகும் என்று எதிர்பார்க்கப்படுகிறது  மைசூர் டைரிஸ், பிரபுத்வா, கார்க்கி, கலிவீர, மெகபூபா மற்றும் ஃபைட்டர் ஆகியவை இவர் நடித்து, இன்னும் வெளிவராமல் இருக்கும் படங்களாகும்.

திரைப்படவியல்

மேற்கோள்கள் 

Articles with hCards
கன்னடத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
சஞ்சிதா பட்டாச்சார்யா (நடனம்)

சஞ்சிதா பட்டாச்சார்யா (Sanchita Bhattacharyaa) அல்லது குரு சஞ்சிதா பட்டாச்சார்யா என்பவர் இந்திய ஒடிசி நடனக் கலைஞர் ஆவார். இவர் பாரம்பரிய ஒடிசி நடனத்தில் நிபுணத்துவம் பெற்றவர்.

தொழில் 
சஞ்சிதா நியூயார்க்கின் மேடிசன் ஸ்கொயர் கார்டன் உட்பட இந்தியா முழுவதும் மற்றும் வெளிநாடுகளில் நிகழ்ச்சிகளை நடத்தியுள்ளார். இவர் தொண்டு நிதிக்காக அமெரிக்காவில் சுற்றுப்பயணம் செய்தார். இவர் அமெரிக்காவில் ஒரு திரைப்படத்தில் நடித்தார். இதன் படப்பிடிப்பு தற்போது நடந்து வருகிறது.

நியூயார்க் டைம்ஸ் "இவரது நடனம் துல்லியமாக உள்ளது” என்று குறிப்பிட்டது. ஒடிசி நடனம் கிமு முதல் மற்றும் இரண்டாம் நூற்றாண்டுகளுக்கு முந்தியது. மேலும் இது இந்தியாவின் மிகப் பழமையான நடன வடிவங்களில் ஒன்றாகும்.

தனிப்பட்ட வாழ்க்கை 
சஞ்சிதா இந்தியப் பாரம்பரிய இசைக்கலைஞர் தருண் பட்டாச்சார்யாவை மணந்தார்.

நிகழ்ச்சிகள் 
சஞ்சிதா நடிப்பில் பின்வருவன அடங்கும்:

இந்தியாவில்:

 சங்கேத் மோகன் திருவிழா - வாரணாசி
 டோவர் லேன் இசை மாநாடு
 இந்தியாவில் தேசிய கடல்சார் தின கொண்டாட்டம், 2008
 ஜகன்னாதர் கோவில் பூரி
 1வது இந்தியப் பன்னாட்டு மகளிர் விழாவின் தொடக்க விழா
 இந்திய வசந்த விழா 

வெளிநாட்டில்: 

 மேடிசன் ஸ்கொயர் கார்டனில் என். ஏ. பி. சி. 25வது ஆண்டு விழா
 எஸ்பிளனேட் திரையரங்கம் - சிங்கப்பூர்
 வட கரோலினாவில் இந்தியத் திருவிழாவின் இறுதிப் போட்டி
 மினசோட்டா பல்கலைக்கழகம் - அமெரிக்கா
 கிங்ஸ்டன் அரசாங்கத்தால் ஹல் டிரக் திரையரங்கம் - ஐக்கிய இராச்சியம்

அங்கீகாரம் 

 இந்தியாவின் கலாச்சார தூதர் 
 சங்கீத் சியாமளா விருது 2011
 இந்துதன் கலை மற்றும் இசை சங்கத்தின் ராஷ் ரத்னா விருது 2011
 டோவர் லேன் இசை மாநாட்டு விருது 2008
 இந்தியாவின் கலாச்சார தூதர்
 கொல்கத்தா கௌரவ் சம்மான் 2007 இந்தியப் பத்திரிகை

படங்கள்

மேலும் பார்க்கவும் 

 தருண் பட்டாச்சார்யா

மேற்கோள்கள்

வெளி இணைப்புகள் 

 

வாழும் நபர்கள்
ஒடிசி நடனக் கலைஞர்கள்
இந்தியப் பாரம்பரிய பெண் நடனக் கலைஞர்கள்
பைசாலி டால்மியா

பைசாலி டால்மியா (Baishali Dalmiya) என்பவர் கட்டுமான நிறுவனமான எம். எல் டால்மியா & கோ. லிமிடெடின் இயக்குநர் ஆவார். இவர் மேற்கு வங்க சட்டமன்றத்தின் முன்னாள் உறுப்பினர் ஆவார். 2016 முதல் ஏப்ரல் 2021 வரை பாலி சட்டமன்றத் தொகுதியின் சட்டமன்ற உறுப்பினராக இவர் பதவி வகித்தார். பைசாலி இந்திய துடுப்பாட்ட நிர்வாகியும் தொழிலதிபருமான ஜக்மோகன் டால்மியாவின் மகள் ஆவார்.

பைசாலி 2016-ல் தனது தந்தையின் மரணத்திற்குப் பிறகு அரசியலில் சேர்ந்தார். இவர் அகில இந்திய திரிணாமுல் காங்கிரசு கட்சியில் இணைந்தார். இதன் பின்னர் நடைபெற்ற சட்டமன்ற தேர்தலில் பாலி சட்டமன்றத் தொகுதியில் போட்டியிட இவருக்கு வாய்ப்பு வழங்கப்பட்டது. இதன் மூலம் மாநில சட்டமன்றத்திற்குத் தேர்ந்தெடுக்கப்பட்டார்.

22 சனவரி 2021 அன்று, வைசாலி, கட்சி விரோத நடவடிக்கைகளுக்காக அகில இந்திய திரிணாமுல் காங்கிரசு கட்சியிலிருந்து நீக்கப்பட்டார். இதன் பின்னர் ஜனவரி 20, 2021 அன்று, புது தில்லியில் அமித் சா முன்னிலையில் ராஜீப் பானர்ஜி, பிரபீர் கோஷல், ரத்தின் சக்ரவர்த்தி மற்றும் ருத்ரனில் கோஷ் ஆகியோருடன் பாரதிய ஜனதா கட்சியில் சேர்ந்தார். இவர் 2021 மேற்கு வங்க சட்டமன்றத் தேர்தலில் பாரதிய ஜனதா கட்சி வேட்பாளராக பாலி சட்டமன்றத் தொகுதியில் போட்டியிட்டுத் தோல்வியுற்றார். இத்தேர்தலில் இவரை அகில இந்திய திரிணாமுல் காங்கிரசு வேட்பாளர் டாக்டர் ராணா சட்டர்ஜி தோல்வியடையச் செய்தார்.

சர்ச்சைகள் 
13 ஏப்ரல் 2015 அன்று, கல்கத்தா லெதர் வளாகம் தோல் பதனிடுபவர்கள் சங்கம் எம். எல். டால்மியா & கோ. லிமிடெட் மற்றும் பைஷாலி டால்மியா மற்றும் அவரது சகோதரர் அவிஷேக் டால்மியா உள்ளிட்ட அதன் இயக்குநர்கள் மீது மோசடி மற்றும் நிதியைப் தவறாகப் பயன்படுத்தியதாகப் புகார் அளித்தது. பொதுச் செயலாளர் இம்ரான் அகமது கானின் கூற்றுப்படி, காவல்துறை விசாரணை நடத்த அந்த இடத்திற்குச் சென்று புகாரை முதல் தகவல் அறிக்கையாக மாற்றியது (எண். 90/15). 5 மார்ச் 2021 அன்று, அப்போதைய அகில இந்திய திரிணாமுல் காங்கிரசு தேர்தல் முகவரான ராணா சட்டர்ஜி, பைஷாலி டால்மியாவின் வேட்புமனு ஆவணத்தில் உள்ள குற்றவியல் முன்னோடி குறித்த சரியான தகவல்களைத் தராததற்காக, அவர் மீது நடவடிக்கை எடுக்குமாறு தேர்தல் ஆணையத்திடம் புகார் அளித்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
1969 பிறப்புகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
உசாசி சக்ரவர்த்தி

உசாசி சக்ரவர்த்தி (Ushasie Chakraborty) என்பவர் இந்திய நடிகை மற்றும் வங்காள மொழி படங்களில் பணிபுரியும் கல்வியாளர் ஆவார். இவர் அஞ்சன் தத்தின் பியோம்கேஷ் பக்ஷியின் திரைப்படத் தழுவல்களில் சத்யபதியாக நடித்துள்ளார். உசாசி தற்போது பெங்காலி தொலைக்காட்சி நிகழ்ச்சியான சிறீமோயியில் சூன் குகாவாக நடிக்கிறார்.

தொழில் 
அஞ்சன் தத்தின் பியோம்கேஷ் பக்ஷியின் திரைப்படத் தழுவலின் ஒவ்வொரு படத்திலும் சக்ரவர்த்தி சத்யபதியாக நடித்துள்ளார். ரஞ்சனா அமி அர் அஷ்போனா, பெட்ரூம், ஷாஜஹான் ரீஜென்சி, முகோமுகி, மற்றும் குசுமிதர் கோல்போ உள்ளிட்ட பிற படங்களிலும் அவர் பணியாற்றியுள்ளார். சிறீமோயியில் சூன் பாத்திரத்தில் இவரது பாத்திரம் தி டைம்ஸ் ஆப் இந்தியாவால் "பார்வையாளர்களிடையே மிகவும் பிரபலமானது" என்று விவரித்துள்ளது. மேலும் இது "சூன் ஆன்ட்டி' மற்றும் இவரது 'மாசி' பற்றிய கேலிச்சித்திரங்கள் சமூக ஊடகங்கள் பரவியது" என்றும் குறிப்பிடுகிறது.

கல்வி 
2020ஆம் ஆண்டில், சக்ரவர்த்தி தனது தந்தையின் மரணம் உட்பட தனிப்பட்ட சவால்களுக்கு இடையில் தனது முனைவர் ஆய்வறிக்கையை சமர்ப்பித்தார். ஜாதவ்பூர் பல்கலைக்கழகத்தில், இவர் தனது ஆய்வியல் நிறைஞர் ஆய்வினை பெண் ஓட்டுநர்களுக்கு எதிரான சார்பு பற்றி சமர்ப்பித்துள்ளார்.

சமூக சேவை 
கோவிட்-19 பெருந்தொற்றின் போது, சிக்கித் தவிக்கும் புலம்பெயர்ந்த தொழிலாளர்களுக்கான வழக்கமான சமூக சமையலறையை அமைத்து சக்ரவர்த்தி உதவினார்.

தனிப்பட்ட வாழ்க்கை 
சக்ரவர்த்தி, இந்தியப் பொதுவுடைமைக் கட்சி (மார்க்சிஸ்ட்) மூத்த தலைவர் சியாமல் சக்ரவர்த்தியின் மகள் ஆவார். இவர் ஆகத்து 2020-ல் கோவிட்-19 நோயால் பாதிக்கப்பட்டு இறந்தார்.

2011ஆம் ஆண்டு மேற்கு வங்க சட்டமன்றத் தேர்தலுக்கு முன்பு இந்தியப் பொதுவுடைமைக் கட்சிக்கா பிரச்சாரம் செய்தார். சூன் 2011-ன் நேர்காணலில், தனது தந்தையின் அரசியல் அடையாளம் திரைப்படத் துறையில் தனக்கு ஒரு பாதகமாக இருப்பதாக இவர் கூறினார்.

திரைப்படவியல் 
 காலேர் ரகல் (2009)
 பியோம்கேஷ் பக்ஷி (2010)
 ரஞ்சனா அமி அர் அஷ்போனா (2011)
 அபார் பியோம்கேஷ் (2011)
 பெட்ரூம் (2012)
 ஜிபோன் ரங் பெராங் (2012)
 அபார் பியோம்கேஷ் பக்ஷி-சித்ரச்சோர் (2012)
 கங்கல் மல்சாட் (2013)
 மிசசு. சென் (2013)
 தீன் பட்டி (2014)
 பியோம்கேஷ் பைரே எலோ (2014)
 பியோம்கேஷ் பக்ஷி (2015)
 பியோம்கேஷ் ஓ அக்னிபன் (2017)
 ஷாஜஹான் ரீஜென்சி (2018)
 முக்கோமுகி (2018)
 குசுமிதர் கப்போ (2019)

தொலைக்காட்சி 

 பரீக்ஷ்யா (தூர்தர்ஷன் வங்களாம், 2000)
 எக்கானே ஆகாஷ் நீல் (ஸ்டார் ஜல்ஷா 2008-2009)
 ஸ்ரீமோயி (ஸ்டார் ஜல்ஷா 2019–2021)

வலைத் தொடர் 
 விர்ஜின் மொஹிடோ (2018)

விருதுகள்

மேற்கோள்கள்

வெளி இணைப்புகள் 
 

Articles with hCards
21-ஆம் நூற்றாண்டு இந்திய அரசியல்வாதிகள்
இந்திய நடிகர்-அரசியல்வாதிகள்
வங்காளத் திரைப்பட நடிகைகள்
வாழும் நபர்கள்
அல்மேசீ

அல்மேசீ (Ulmaceae) என்பது பூக்கும் தாவரக் குடும்பமாகும். இதில் எல்ம் ( அல்மஸ் பேரினம்) மற்றும் ஜெல்கோவாஸ் ( ஜெல்கோவா பேரினம்) ஆகியவை அடங்கும். இந்தத் தாவரக் குடும்பத்தைச் சேர்ந்த தாவரங்கள் வடக்கு மிதவெப்பமண்டலம் முழுவதும் பரவலாக பரவியுள்ளன. மேலும் ஆஸ்திரலேசியாவைத் தவிர மற்ற இடங்களில் பரவலாக பரவியுள்ளன.

இந்தக் குடும்பம் முன்பு ஹேக்பெர்ரி, ( செல்டிஸ் மற்றும் அதைச் சேர்ந்தவை) சேர்க்கப்பட்டிருந்தது. ஆனால் இப்போது அல்மேசீ தனிக் குடும்பமாகக் கருதப்படுகிறது. இது பொதுவாக சிஏ 7 சாதிகளையும் சுமார் 45 இனங்களையும் உள்ளடக்கி உள்ளதாக கருதப்படுகிறது. சில வகைப்பாடுகளில் ஆம்பிலோசெரா பேரினமும் அடங்கும்.

விளக்கம் 
இந்தக் குடும்பத்தில் பசுமைமாறா அல்லது இலையுதிர் மரங்கள், குற்றுச் செடிகள் உள்ளன.  இதன் குற்றுச் செடிகளின் இலை மற்றும் பட்டை திசுக்களில் பிசின் பொருள்கள் இருக்கும். இவற்றின் இலைகள் பொதுவாக தனிதவையாகவும்,  மாறறடுக்கில் அமைந்தவையாக இருக்கும். இலையடிச் செதில் உண்டு. அது சிலவற்றில் காம்பின் இரு பக்கத்திலும் இருக்கும்; சிலவற்றில் காம்புக்கு உட்பக்கத்திலிருக்கும். பூக்கள் சிறியவை. இலைக்கக்கத்தில் கொத்தாக வளர்பவை. சாதாரணமாக இக் கொத்துக்களில் இருபாற் பூக்கள் இருக்கும் அல்லது இருபாற் பூக்களும் ஒருபாற் பூக்களும் கலந்திருக்கும். இதன் கனிகள் வெடியா சிறகுக் கனிகளாகும்.

பயன்கள் 
இந்தக் குடும்பத் தாவரங்களில் உள்ள முக்கியமான மரங்கள் பெரும்பாலும் தளபாடங்களுக்கு பயன்படுத்தபடுகிறது.

இன வளர்ச்சி வரலாறு 
நவீன மூலக்கூறு  பரிணாம மரபு வழி பின்வரும் உறவுகளை பரிந்துரைக்கிறது:

வெளி இணைப்புகள் 
தமிழ்க் கலைக்களஞ்சியத்தில் அல்மேசீ என்ற தலைப்பிலான கட்டுரை உள்ளது.

குறிப்புகள் 

தாவரக் குடும்பங்கள்
தாவரவியல் பெயருடையக் கட்டுரைகள்
லியோபோல்டின் குல்கா

லியோபோல்டின் குல்கா ( Leopoldine Kulka ) (31 மார்ச் 1872 - 2 ஜனவரி 1920) ஒரு ஆஸ்திரிய எழுத்தாளரும்,  ஆசிரியரும் ஆவார். நியூஸ் ஃப்ரூன்லெபென்  பத்திரிக்கையின் ஆசிரியராகவும் இருந்த இவர், 1915 ஆம் ஆண்டு டென் ஹாக்கில் நடந்த சர்வதேச பெண்கள் மாநாட்டில் முதல் உலகப்போரில் சண்டையிடும் நாடுகளைச் சேர்ந்த பெண்களை சர்ச்சைக்குரிய வகையில் சந்தித்தார்.

வாழ்க்கை 
குல்கா 1872 இல் வியன்னாவில் பிறந்தார். முப்பது வயதிற்கு முன்பே தீவிர பொது ஆஸ்திரிய பெண்கள் சங்கத்தில் சேர்ந்தார். நூற்றாண்டின் தொடக்கத்தில் சமாதானப் பிரச்சினைகளிலும் ஆர்வம் காட்டினார். பெண்களுக்கான அரசியல் பத்திரிகைகளில் தொடர்ந்து எழுதி வந்தார். 1902 ஆம் ஆண்டில், அகஸ்டே ஃபிக்கர்ட் என்பவர் ஒரு ஆஸ்திரிய பத்திரிகையைத் தொடங்கினார். அதை இவர் நியூஸ் ஃப்ரூன்லெபென் என்று அழைத்தார். மேலும் அகஸ்டேவின் மரணத்திற்குப் பிறகு (1910) அதன் ஆசிரியரானார். 1904 ஆம் ஆண்டில் அடீல் கெர்பரும் அடேல் கெர்பரும் பெர்லினுக்குச் சென்று சர்வதேச மகளிர் வாக்குரிமைக் கூட்டணியைக் கண்டறிய உதவினார்கள்.

1911 இல்,  பொது ஆஸ்திரிய பெண்கள் சங்கத்தின் துணைத் தலைவரானார். 
1914 ஆம் ஆண்டில், ஆலிவ் சிரைனரின் உமன் அன்ட் லேபர் என்ற நூலை ஜெர்மன் மொழியில் மொழிபெயர்க்க உதவினார். தென்னாப்பிரிக்காவைச் சேர்ந்த சிரெய்னர், ஆண்களை விட பெண்கள் வாழ்க்கையின் மதிப்பை அதிகம் புரிந்துகொள்கிறார்கள் என்று வாதிட்டார்.

பெண்கள் அமைதி மாநாட்டின் மதிப்பு பற்றி நிறைய விவாதங்கள் இருந்தபோதிலும், இவர் 1915 இல் தேர்ந்தெடுக்கப்பட்ட பிரதிநிதியாக இருந்தார். முதல் உலகப் போரின் போது ஹேக் மாநாட்டில் ஆஸ்திரியாவைப் பிரதிநிதித்துவப்படுத்தினார். ஆனால் அதற்குப் பிறகும் ஆதரவாக 1,000 கையெழுத்துக்களை சேகரித்தார். நாடு திரும்பிய பின்னர் மாநாட்டில் கலந்துகொள்வதில் சில பிரதிநிதிகள் கொண்டிருந்த சிரமங்களைக் குறிப்பிட்டு மாநாட்டைப் பற்றி பத்திரிகைக்கு அறிக்கை செய்தார்.

1917 இல், பொது ஆஸ்திரிய பெண்கள் சங்கத்தின்  அமைதிப் பிரிவை வழிநடத்தினார். 1919 இல் போர் முடிந்தது. பட்டினியால் ஏற்படும் மனச்சோர்வு விளைவுகளை ஜேன் ஆடம்ஸ் உட்பட பிற பிரதிநிதிகளுக்குத் விவரித்தார்.

இறப்பு 
குல்கா 1920 இல் வியன்னாவில் இறந்தார்.

சான்றுகள் 

1920 இறப்புகள்
1872 பிறப்புகள்
பெண்ணியவாதிகள்
பெண் எழுத்தாளர்கள்
ஆத்திரிய எழுத்தாளர்கள்
திபாலி பிசுவாசு

திபாலி பிசுவாசு (Dipali Biswas, பிறப்பு 2 ஆகத்து 1970) என்பவர் இந்திய அரசியல்வாதியும் மேற்கு வங்க சட்டமன்ற உறுப்பினரும் ஆவார். இவர் 2016 மேற்கு வங்க சட்டமன்றத் தேர்தலில் இந்தியப் பொதுவுடைமைக் கட்சியின் (மார்க்சிஸ்ட்) வேட்பாளராக கசோல் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். இவர் 2016-ல், திரிணாமுல் காங்கிரசுக்கும், 2020-ல் பாரதிய ஜனதா கட்சிக்கும் மாறினார்.

தனிப்பட்ட வாழ்க்கை 
மேற்கு வங்க மாநிலம் மால்டா மாவட்டத்தில் உள்ள கசோல் நகரில் வசிக்கும் ரஞ்சித் பிசுவாசு என்பவரை திபாலி பிசுவாசு மணந்தார். இவர் பர்தங்கா இரகுநாத் உயர்நிலைப் பள்ளியில் கல்வி பயின்றார். ஒருங்கிணைந்த குழந்தைகள் மேம்பாட்டுச் சேவை ஊழியராகப் பணியாற்றினார்.

அரசியல் வாழ்க்கை 
2016 மேற்கு வங்க சட்டப் பேரவைத் தேர்தலில், இந்தியப் பொதுவுடைமைக் கட்சியின் (மார்க்சிஸ்ட்) வேட்பாளராக மேற்கு வங்காளத்தில் உள்ள கசோல் தொகுதியில் போட்டியிட திபாலி பிசுவாசு பரிந்துரைக்கப்பட்டார். இந்தத் தேர்தலில் பிசுவாசு 20,000 வாக்குகள் வித்தியாசத்தில் வெற்றி பெற்றார்.

2018-ல், பிசுவாசு அகில இந்திய திரிணாமுல் காங்கிரசு கட்சியில் சேர்ந்தார். பின்னர் 19 திசம்பர் 2020 அன்று, இவர் பாரதிய ஜனதா கட்சியில் சேர்ந்தார்.

மேற்கோள்கள் 

வாழும் நபர்கள்
1970 பிறப்புகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்